**Deklasifikācijas datums: 30.09.2024.**

**Deklasifikācijas pamatojums: zudis ierobežotas pieejamības statusa noteikšanas pamats**

**INFORMATĪVAIS ZIŅOJUMS**

**“Par Eiropas infrastruktūras savienošanas instrumenta devītā projektu uzsaukuma finansējumu Rail Baltica projektam”**

Rail Baltica projekts (turpmāk – Projekts) ir Eiropas standarta platuma dzelzceļa transporta Trans-Eiropas transporta tīkla Ziemeļjūras – Baltijas koridora transporta sistēmas elements, kas aptver piecas Eiropas Savienības (turpmāk – ES) dalībvalstis – Igauniju, Latviju, Lietuvu, Poliju un Somiju, tālākā nākotnē paredzot maršruta pagarinājumu ar savienojumu Tallina – Helsinki. Projekta mērķis ir savienot Baltijas valstis ar pārējo ES, izmantojot efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu – Dienvidu virziena dzelzceļa līnijas attīstība veicinās Baltijas valstu transporta infrastruktūras sistēmas integrāciju ES, kā arī tautsaimniecības konkurētspēju, tās ilgtspējīgu un diversificētu attīstību.

**Eiropas infrastruktūras savienošanas instruments**

Projekts pamatā tiek finansēts no Eiropas Komisijas (turpmāk – EK) Eiropas infrastruktūras savienošanas instrumenta (turpmāk – EISI). EK 2018. gada maijā publicēja sākotnējo priekšlikumu par daudzgadu finanšu shēmu laikposmam no 2021. līdz 2027. gadam, savukārt, 2020. gada maijā publicēja grozīto daudzgadu finanšu shēmas priekšlikumu. Savā priekšlikumā EK pielāgoja jau iepriekšējā daudzgadu budžeta plānošanas periodā izstrādāto integrēto instrumentu ieguldījumiem ES infrastruktūras prioritātēs transporta, enerģētikas un telekomunikāciju jomā, tādējādi atbalstot arī turpmāku EISI izmantošanu. Sarunu rezultātā tika pieņemta Eiropas Parlamenta un Padomes 2021. gada 7. jūlija Regula (ES) Nr. 2021/1153, ar ko izveido Eiropas infrastruktūras savienošanas instrumentu un atceļ Regulas (ES) Nr. 1316/2013 un (ES) Nr. 283/2014 (turpmāk – EISI Regula).

EK 2014. – 2022.gadā izsludināja EISI, tostarp tā militārās mobilitātes aploksnes, projektu iesniegumu konkursus, kuros piedaloties un parakstot desmit finansēšanas līgumus, laika posmā no 2014.gada līdz 2023.gada beigām Latvija būs saņēmusi 915 862 947 *euro* finansējumu, tai skaitā ārvalstu finanšu palīdzības daļu 744 360 738 *euro*. Finansējums ir strukturēts desmit finansējuma līgumos (turpmāk – CEF) ar Eiropas Klimata, infrastruktūras un vides aģentūru (*European Climate Infrastructure and Environment Executive Agency*, turpmāk – CINEA). Finansēšanas līgumu uzskaitījums atspoguļots 1.tabulā.

1.tabula CEF finansēšanas līgumi

|  |  |  |  |
| --- | --- | --- | --- |
|  | **Latvijas CEF daļa** | **LV līdzfinansējums** | **Kopā** |
| CEF1 amendment 2014 INEA/CEF/TRAN/M2014/1045990 | 236 579 721 | 50 828 005 | 287 407 726 |
| CEF2 amendment 2016 INEA/CEF/TRAN/M2015/1129482 | 492 762 | 86 958 | 579 720 |
| CEF3 agreement 2018 INEA/CEF/TRAN/M2016/1360716 | 3 494 732 | 616 717 | 4 111 449 |
| CEF6W agreement 2020 INEA/CEF/TRAN/M2019/2098073 | 5 ,459 263 | 9 786 929 | 65 24 ,192 |
| CEF6S agreement 2020 INEA/CEF/TRAN/M2019/2098304 | 16 706 730 | 2 948 246 | 19 654 976 |
| CEF7 agreement INEA/CEF/TRAN/M2020/2428991 | 4 584 603 | 809 047 | 5 393 650 |
| CEF8 agreement 101079279-21-EU-TC-RBGP Part VII C | 124 098 341 | 21 899 707 | 145 998 048 |
| MM agreement 101079052 — 21-LV-TM-RBMMLV CEF2-1MM — CEF-T-2021-MILMOB | 4 922 568 | 4 922 567 | 9 845 135 |
| CEF9-COH | 66 284 424 | 38 709 162 | 104 993 586 |
| CEF 9-GEN | 231 737 594 | 40 894 871 | 272 632 465 |
| **Kopā** | **744 360 738** | **171 502 209** | **915 862 947** |

EK 2023. gadā izsludināja divus projekta uzsaukumus EISI finansējuma saņemšanai. Satiksmes ministrija (turpmāk – Ministrija) Militārās mobilitātes aploksnes projekta pieteikumu EK iesniedza 2023. gada 19. septembrī. EISI Kohēzijas un Vispārējās aploksnes pieteikumi iesniedzami līdz 2024. gada 30. janvārim. Ministrija sadarbībā ar akciju sabiedrību “RB Rail AS” (turpmāk – RBR), Igaunijas un Lietuvas transporta nozares ministrijām un Projekta ieviesējorganizācijām ir uzsākusi projekta pieteikumu gatavošanu plānojot pieteikties finansējumam gan Kohēzijas, gan Vispārējā aploksnē.

**Eiropas infrastruktūras savienošanas instrumenta devītā uzsaukuma finansēšanas līgumi**

Ministru kabineta 2023. gada 10. janvāra sēdes protokollēmuma “Par Rail Baltica projekta progresu Latvijā un Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta devītajam projektu uzsaukumam” (prot. Nr.1, 36.§) (22-TA-3612) 3. punktā tika noteikts, ka kopējās maksimālās Latvijas valsts budžeta saistības devītā EISI pieteikuma ietvarā nevar pārsniegt 682 164 960 *euro,* ko veido EISI finansējums Latvijas aktivitātēm 470 239 338 *euro* apmērā un valsts budžeta līdzfinansējums 211 925 622 *euro* apmērā, tajā skaitā valsts budžeta līdzfinansējums Latvijas aktivitātēm 82 983 412 *euro* apmērā, valsts budžeta līdzfinansējums RBR aktivitātēm Latvijas daļā 5 101 069 *euro* apmērā un valsts budžeta izdevumi pievienotās vērtības nodokļa (turpmāk – PVN) kompensēšanai 123 841 141 *euro* apmērā, kā arī minētā protokollēmuma 5. punktā uzdots Ministrijai pēc finansēšanas līgumu noslēgšanas EISI devītā projektu uzsaukuma ietvaros Ministru kabinetā iesniegt informatīvo ziņojumu par precizētām finanšu saistībām.

Devītā pieteikumu konkursa rezultātā EISI Kohēzijas aploksnes ietvarā tiek parakstīts finansēšanas līgums CEF-T-2022-CORECOEN-Rail-Works un Vispārējās aploksnes ietvarā tiek parakstīts finansēšanas līgums CEF-T-2022-Rail-COREGEN-Rail-Works (turpmāk – CEF9). Visas CEF9 finansēšanas līgumos iekļautās aktivitātes kvalificējas kā publiski pieejama infrastruktūra un tādejādi publisko līdzekļu piešķīrums tām nekvalificējas kā komercdarbības atbalsts. Apkopojums par finansēšanas līgumos iekļautajām aktivitātēm un maksimālajām Latvijas valsts budžeta saistībām attiecībā uz ārvalstu finanšu palīdzības saņemšanai nepieciešamo līdzfinansējumu skatāms 2. tabulā.

2. tabula

CEF9, Latvijas aktivitātes *euro*

|  |  |  |  |  |  |
| --- | --- | --- | --- | --- | --- |
| **Pasākums** | **Kopā** | **2023\*** | **2024** | **2025** | **2026** |
| Posma Imanta – Lietuvas robeža būvniecības darbu 2.fāze | 105 450 338 | 19 556 843 | 46 154 146 | 39 739 349 | - |
| EISI | 89 632 787 | 16 623 316 | 39 231 024 | 33 778 447 | - |
| Valsts | 15 817 551 | 2 933 527 | 6 923 122 | 5 960 902 | - |
| Rix sekcijas būvniecības darbu 3. un 4.fāze | 88 800 319 | 20 024 185 | 50 667 067 | 18 109 067 | - |
| EISI | 75 480 271 | 17 020 557 | 43 067 007 | 15 392 707 | - |
| Valsts | 13 320 048 | 3 003 628 | 7 600 060 | 2 716 360 | - |
| Rīgas Centrālā dzelzceļa mezgla posma būvniecības darbu 4. fāze | 110 170 991 | 28 669 911 | 57 357 406 | 24 143 674 | - |
| EISI | 93 645 341 | 24 369 424 | 48 753 795 | 20 522 122 | - |
| Valsts | 16 525 650 | 4 300 487 | 8 603 611 | 3 621 552 | - |
| Iecavas infrastruktūras apkopes punkta pielāgošana būvniecības loģistikas centram\*\* | 41 745 681 | 4 617 669 | 37 128 012 | - | - |
| EISI | 12 523 705 | 1 385 301 | 11 138 404 | - | - |
| Valsts | 29 221 976 | 3 232 368 | 25 989 608 | - | - |
| Zemju atsavināšana 4.fāze | 11 090 000 | 220 000 | 1 965 000 | 6 795 000 | 2 110 000 |
| EISI | 9 426 500 | 187 000 | 1 670 250 | 5 775 750 | 1 793 500 |
| Valsts | 1 663 500 | 33 000 | 294 750 | 1 019 250 | 316 500 |
| Projekta atbalsta pasākumi | 20 368 722 | 5 268 815 | 5 181 907 | 5 079 000 | 4 839 000 |
| EISI | 17 313 414 | 4 478 493 | 4 404 621 | 4 317 150 | 4 113 150 |
| Valsts | 3 055 308 | 790 322 | 777 286 | 761 850 | 725 850 |
| **Kopā** | **377 626 051** | **78 357 423** | **198 453 538** | **93 866 090** | **6 949 000** |
| EISI | 298 022 018 | 64 064 091 | 148 265 101 | 79 786 176 | 5 906 650 |
| Valsts | 79 604 033 | 14 293 332 | 50 188 437 | 14 079 914 | 1 042 350 |
| PVN apliekamā summa | 339 863 446 | 70 521 681 | 178 608 184 | 84 479 481 | 6 254 100 |
| **PVN** | 71 371 324 | 14 809 553 | 37 507 719 | 17 740 691 | 1 313 361 |

**\*** Parakstītajos CEF9 finansēšanas līgumos attiecināmības periods sākas ar 2023. gada 1. februāri, viens no kritērijiem finansējuma piešķīrumam ir finansējuma nepieciešamība pirmajā gadā (pretējā gadījumā finansējumu var pieteikt nākošajā uzsaukumā). Konkrētajā gadījumā finanšu apguve sākās jau jūnijā un novembrī ir saņemti pakalpojumu rēķini CEF9 finansēšanas līgumu ietvarā.

\*\*Tā kā CEF9 uzsaukumā Latvijai pieejamais Kohēzijas aploksnes finansējums bija ierobežots, EISI finansējums tika piešķirts 30 % apmērā. Alternatīva būtu Latvijai atteikties no 4 617 669 *euro* Kohēzijas aploksnes finansējuma.

**RBR pārziņā esošās Projekta aktivitātes**

Ņemot vērā, ka 2016. gada oktobrī tika parakstīts līgums par Rail Baltica finansēšanas un izpildes modeli, kas definē ieviesēju lomu iepirkumu procesos, papildus katras valsts aktivitātēm finansēšanas līgumos tiek noteiktas Globālā projekta aktivitātes, kuras saskaņā ar līgumu īsteno RBR. RBR pārziņā esošās horizontālās Projekta aktivitātes EK finansē 85 % apmērā, bet līdzfinansējumu solidāri nodrošina Igaunija, Latvija un Lietuva – katra 5 % apmērā, ja ieviestā aktivitāte tiek administrēta trijās Baltijas valstīs. Attiecīgi, ja aktivitāte tiek administrēta divās valstīs, tad līdzfinansējumu jānodrošina 7,5 % apmērā katrai no valstīm, kurās tiek īstenota aktivitāte. Ja aktivitāte tiek īstenota tikai vienā no valstīm, un to administrē RBR, tad līdzfinansējumu jānodrošina 15 % apmērā.

Globālā projekta aktivitātes aptver darbības, kas nepieciešamas sekmīgai un efektīvai projektēšanas un būvniecības procesu vadībai, norisei un uzraudzībai. CEF9-COH un CEF9-GEN finansēšanas līgumu ietvarā finansētās RBR aktivitātes ir Būvniecības darbu uzraudzība un novērtējums, Uzticamības, pieejamības, uzturamības un drošības procesu ieviešana, Būvniecības risku un progresa vadība, Kvalitātes vadības procesu ieviešana un Sistēmu inženierijas metodoloģijas izstrāde.

RBR aktivitātēm pieejamais finansējums CEF9-COH un CEF9-GEN finansēšanas līgumu ietvaros ir 57 166 821 *euro*, kur EISI finansējums ir 47 345 032 *euro,* savukārt Igaunijas, Lietuvas un Latvijas kopējais līdzfinansējums ir 9 821 789 *euro*, tajā skaitā **Latvijas daļa 3 273 930 *euro*.**

Tā kā ar 2019. gadu PVN maksājumi Projekta ietvaros ir neattiecināmās izmaksas, CEF9-COH un CEF9-GEN finansēšanas līguma ietvarā Latvijas un RBR aktivitāšu īstenošanai būs nepieciešami **82 175 853 *euro* PVN finansēšanai**, kur 71 371 324 *euro* attiecas uz Latvijas aktivitātēm kā PVN priekšfinansējums un 10 804 529 *euro* ir par RBR faktiski samaksāto PVN summu par veiktajiem darījumiem ar Valsts ieņēmumu dienesta PVN maksātāju reģistrā reģistrētiem nodokļa maksātājiem, kas nav atgūstama kā priekšnodoklis. Latvijas aktivitāšu provizoriskais PVN tiek rēķināts, atskaitot no kopējā finansējuma personāla atalgojumu, kas netiek aplikts ar PVN. Tā kā RBR ir Latvijā reģistrēts komercuzņēmums, 90 % tā iepirkumu tiek veikti Latvijas teritorijā, kamēr Igaunijā un Lietuvā katrā tiek veikti aptuveni 5 % iepirkumu. Līdz ar to, provizoriskais RBR kompensējamais PVN tiek rēķināts, atskaitot personāla atalgojuma izmaksas un iepirkumu izmaksas ārvalstīs no plānotā 57 166 821 *euro* RBR pieejamā finansējuma, kas veido 51 450 139 *euro* ar PVNapliekamās izmaksas. Attiecīgo PVN maksājumu kopsavilkums ir atspoguļots 3. tabulā.

3. tabula. Kompensējamā PVN summa CEF9-KOH un CEF9-GEN līgumu ietvarā (provizoriski), *euro*

|  |  |  |
| --- | --- | --- |
|  | Summa, no kuras rēķināts PVN | Kompensējamais PVN |
| Ar PVN apliekamās Latvijas aktivitātes CEF9-KOH ietvarā | 94 494 227 | 19 843 788 |
| Ar PVN apliekamās Latvijas aktivitātes CEF9-GEN ietvarā | 245 369 219 | 51 527 536 |
| Ar PVN apliekamās RBR aktivitātes (90% no aktivitāšu summas maksāti Latvijā) | 51 450 139 | 10 804 529 |
| **Kopā** | 391 313 585 | 82 175 853 |

**Priekšfinansējums**

Lai varētu ieviest plānotās Latvijas aktivitātes pilnā apmērā un plānotajā laika grafikā tādejādi kvalificējoties nākamajiem EISI projektu uzsaukumiem, nepieciešams valsts budžeta priekšfinansējums finansēšanas līgumos piešķirtajai ārvalstu finanšu palīdzībai.

Saskaņā ar noslēgto finansēšanas līgumu 22.3.1. un 4.2. apakšpunktu, noslēdzot finansēšanas līgumu CINEA izmaksā avansa maksājumu aptuveni 25 % no kopējā EISI finansējuma, bet saskaņā ar finansēšanas līgum II daļas 11.1. apakšpunktu labuma guvējam ir jāīsteno visas darbības pilnā apmērā, tostarp nodrošinot maksājumus par izpildītajiem darbiem. Atbilstoši grafikam pārskats par radušajām izmaksām un veiktajiem maksājumiem tiek iesniegts reizi divos gados. No minētā izriet, ka Latvijai jānodrošina papildu priekšfinansējums aptuveni 47 % apmērā no kopējā EISI finansējuma, kas saskaņā ar finansēšanas līgumos ietverto grafiku tiek atmaksāts 90 dienu laikā pēc starpposma maksājuma pieprasījuma apstiprināšanas CINEA un sešu mēnešu laikā pēc noslēguma maksājuma veikšanas. Indikatīvais nepieciešamais valsts budžeta priekšfinansējums projekta EISI militārās mobilitātes finansējumam atspoguļots 4. tabulā.

4.tabula Indikatīvais nepieciešamais valsts budžeta priekšfinansējums (*euro*)

|  |  |  |
| --- | --- | --- |
| **EISI finansējums** | **Prognozētais EISI avanss 25%** | **Plānotais valsts budžeta priekšfinansējums** |
| 298 022 018 | 74 505 504 | 137 823 687 |

Nepieciešamā valsts budžeta priekšfinansējuma sadalījums pa gadiem atspoguļots 5.tabulā.

5.tabula Nepieciešamais priekšfinansējums 2023. – 2027.gadā (*euro*)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2023 | 2024 | 2025 | 2026 | 2027 | 2028 | Kopā |
| CEF9 budžets | 78 357 422 | 198 453 538 | 93 866 091 | 6 949 000 | 0 | 0 | 377 626 051 |
| t.sk. EISI finansējums | 64 064 091 | 148 265 100 | 79 786 177 | 5 906 650 | 0 | 0 | 298 022 018 |
| t.sk. Valsts budžeta līdzfinansējums | 14 293 331 | 50 188 438 | 14 079 914 | 1 042 350 | 0 | 0 | 79 604 033 |
| EISI avanss | 74 505 504 | 0 | 0 | 0 | 0 | 0 | 74 505 504 |
| EISI indikatīvie starpposmu un noslēguma maksājumi | 0 | 0 | 170 540 553 | 0 | 23 173 759 | 29 802 202 | 223 516 514 |
| Pieejamā finansējuma (naudas plūsma) pietiekamība izdevumu segšanai | 10 441 413 | -148 265 100 | 90 754 376 | -5 906 650 | 23 173 759 | 29 802 202 | 0 |
| **Nepieciešamā valsts budžeta priekšfinansējuma apmērs** |  | **137 823 687\*** |  |  |  |  | 137 823 687 |
| Atmaksas valsts budžetā priekšfinansējuma apmērā |  |  |  |  | -108 021 485 | -29 802 202 | -137 823 687 |

\*Atbilstoši plānotajam aktivitāšu progresam un naudas plūsmas aplēsēm, par daļu no 2023. gada aktivitātēm būs jāveic apmaksa 2024.gadā, kumulatīvi summējot plānoto CEF9 aktivitāšu ieviešanai nepieciešamo naudas plūsmu.

2023. gadā jau ir saņemts EISI avansa maksājums, kas daļēji nosegs 2023 un 2024. gadam nepieciešamo EISI finansējumu. Tā kā aktivitātes ir jāievieš 100% apmērā un par paveikto apmaksa ir jāveic pilnā apmērā pirms EISI starpposmu maksājumu finansējuma saņemšanas, nepieciešams priekšfinansējums no valsts budžeta, kas tiks atgriezts valsts budžetā 2027. un 2028.gadā pēc visu EISI maksājumu saņemšanas un darbu pabeigšanas CEF-9 ietvaros.

Informatīvā ziņojuma 4. un 5.tabulā norādītā valsts budžeta priekšfinansējuma indikatīvais apmērs ir 46,26 % no EISI finansējuma, bet ievērojot, ka projekta ietvaros EISI finansējuma maksājumu plūsma var atšķirties no prognozētās, Ministru kabineta sēdes protokollēmuma projektā ir noteikts, ka valsts budžeta priekšfinansējums nepieciešams 47% apmērā no EISI finansējuma. Priekšfinansējums tiks atgriezts valsts budžetā pēc finansējuma saņemšanas no CINEA, pēc starpposma maksājumu un noslēguma maksājuma saņemšanas atbilstoši noslēgtajam finansēšanas līgumam ar CINEA un kopā ar Latvijas līdzfinansējumu nepārsniegs informatīvajā ziņojumā uzrādītās indikatīvās maksimālās budžeta saistības.

**Kopsavilkums**

Informatīvajā ziņojumā minētās kopējās Latvijas valsts budžeta saistības, ņemot vērā CEF9-KOH un CEF9-GEN finansēšanas līgumus, RBR aktivitāšu līdzfinansēšanu un PVN kompensēšanu ir apkopotas 6. tabulā.

6. tabula. Valsts budžeta saistību kopsavilkums, *euro*

|  |  |  |  |  |  |
| --- | --- | --- | --- | --- | --- |
| Finansēšanas līgums | Latvijas līdz-finansējums | RBR aktivitāšu Latvijas līdzfinansējums | Latvijas aktivitāšu PVN maksājumu kompensēšana | RBR aktivitāšu PVN maksājumu kompensēšana | **KOPĀ** |
| CEF9-KOH | 38 709 162 | 1 185 025 | 19 843 788 | 4 148 764 | 63 886 739 |
| CEF9-GEN | 40 894 871 | 2 088 905 | 51 527 536 | 6 655 765 | 101 167 077 |
| Priekšfinansējums |  |  |  |  | 137 823 687 |
| **Kopā** |  |  |  |  | **302 877 503** |

Plānotā indikatīvā budžeta izdevumu plūsma 2023. - 2027. gadā atspoguļota 7. tabulā.

7.tabula Indikatīvā budžeta izdevumu plūsma 2024.-2027. gadiem (*euro*)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **N.p.k.** | **Aktivitāte** | **2023** | **2024** | **2025** | **2026** | **2027** | **2028** | **Kopā** |
| 1 | Priekšfinansējums Latvijas aktivitātēm | 0 | 137 823 687 | 0 | 0 | 0 | 0 | 137 823 687 |
| 2 | Līdzfinansējums Latvijas aktivitātēm. | 0 | 64 481 769 | 14 079 914 | 1 042 350 | 0 | 0 | 79 604 033 |
| 3 | Līdzfinansējuums RBR aktivitātēm | 0 | 2 119 922 | 962 949 | 147 345 | 43 714 | 0 | 3 273 930 |
| 4 | PVN Latvijas aktivitātēm | 0 | 52 317 272 | 17 740 691 | 1 313 361 |  | 0 | 71 371 324 |
| 5 | PVN RBR aktivitātēm | 0 | 6 996 107 | 3 177 896 | 486 263 | 144 263 | 0 | 10 804 529 |
| 6 | EISI Latvijas aktivitātēm | 74 505 504 | 0 | 170 540 553 | 0 | 23 173 759 | 29 802 202 | 298 022 018 |
| 7 | Atmaksas valsts budžetā priekšfinansējuma apmērā |  |  |  |  | -108 021 485 | -29 802 202 | -137 823 687 |
| **KOPĀ** | | **74 505 504** | **263 738 757** | **206 502 003** | 2 989 319 | -84 659 749 | 0 | **463 075 834** |

Par Latvijas aktivitātēm nepieciešamo līdzfinansējumu un RBR aktivitāšu līdzfinansēšanai nepieciešamo finansējumu Satiksmes ministrija saskaņā ar Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” Finanšu ministrijā iesniegs apropriācijas izmaiņas valsts budžeta līdzekļu pārdales pieprasījumu no 74. resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Satiksmes ministrijas budžeta apakšprogrammu 60.07.00 “Eiropas transporta infrastruktūras projekti (Rail Baltica)” atbilstoši Projekta ieviešanas gaitai, pamatojoties uz Ministru kabineta 2018. gada 3. jūlija noteikumiem Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība".

Rail Baltica projekta realizēšana notiek atbilstoši noslēgtajiem finansēšanas līgumiem starp CINEA, kas ir EK EISI izpildaģentūra un RBR, kas ir Igaunijas, Latvijas un Lietuvas kopuzņēmums, kuru Baltijas valstis, tostarp Latvijas vārdā Satiksmes ministrija, pilnvaro parakstīt finansēšanas līgumus EISI finansēšanas līgumu gadījumā.

Satiksmes ministrs K. Briškens

Bērziņa, 67028083

[Olita.Berzina@sam.gov.lv](mailto:Olita.Berzina@sam.gov.lv)